Uhićeni vozač ministra Tolušića kojeg je policija jutros uhitila u Zagrebu zbog sumnji da je Franji Vargi javio da se nad njim provodi kriminalističko istraživanje zove se Blaž Ćurić i navodno je, kako 24 sata doznaje, kum Milijana Brkića.

Gospodin Ćurić prošloga je četvrtka navodno s jednokratnog telefona kontaktirao Vargu i upozorio ga da uništi sve hard diskove i USB stickove. Varga je, naime, autor lažnih SMS-ova kojima se koristio Zdravko Mamić.

Radio za Brkića i Karamarka?

Posljednjih se dana intenzivno piše kako je Varga ranije radio za Milijana Brkića i Tomislava Karamarka. Vezu s Brkićem dokazuje i ova fotografija koju je Telegram jučer objavio.